પ્રતીક કુહાડ

લોકો પૂછતા હતા, "તમે જોયું? આ બહુ મોટા સમાચાર છે " 

પ્રતીક એક ગાયક છે. તેઓ કહે છે, "મને શરૂઆતમાં તો ખબર જ ન પડી કે તેઓ શેની વાત કરતા હતા.'' 

ઇન્ટરનેટ પર થોડી ક્લિક કર્યા પછી તેમને આખી વાત સમજાઈ. પૂર્વ અમેરિકન રાષ્ટ્રપતિ બરાક ઓબામાએ તેમના એક ગીત 'કૉલ્ડ/મૅસ'ને તેમનાં મનપસંદ ગીતોની વાર્ષિક યાદીમાં સામેલ કર્યું હતું.

આ ગીત હજુ યુએસ ચાર્ટ પર પણ પહોંચ્યું નહોતું પરંતુ ઓબામાના મનપસંદ 35 ગીતોમાં તે સામેલ થઈ ગયું. આ યાદીમાં બ્રુસ સ્પ્રિંગસ્ટીન, ડૅબેબી, લિઝો અને બિયોન્સ જેવાં કલાકારોનાં ગીતો પણ સમાવિષ્ટ હતાં.

કુહાડ કહે છે, "કૉલ્ડ/મૅસ ગીત તેમના સુધી કઈ રીતે પહોંચ્યું તેની મને કોઈ ખબર નથી." પરંતુ બરાક ઓબામાએ આ ગીતને બિરદાવ્યું તેના કારણે તેમની કારકિર્દીને જોરદાર વેગ મળ્યો છે.  

તેઓ કહે છે, "આ બહુ નવાઈની વાત છે. આ ગીત એકદમ છવાઈ ગયું."

'કૉલ્ડ/મૅસ' સૌથી પહેલાં 2016માં રિલીઝ થયું હતું. ભારતીય સંગીત વિશે તમે જે પ્રચલિત સાંસ્કૃતિક માન્યતાઓ ધરાવતા હોવ તેના કરતાં તે સાવ અલગ પ્રકારનું છે. 

તેમાં બોલીવૂડ કે પંજાબી ભાંગડાની કોઈ છાંટ નથી. તેના બદલે તે બે પ્રેમીઓની લાગણી વ્યક્ત કરતું એક શાંત, મંત્રમુગ્ધ કરી દેતું ઇન્ડિ બૅલે (સ્વતંત્ર ગીત) છે. આ ગીતમાં જેમની વાત છે તે પ્રેમીઓના સંબંધમાં ઓટ આવી છે પરંતુ તેઓ તેમાંથી બહાર નીકળી શકતા નથી.

કુહાડના ગીતના શબ્દો છે, "આ વિશ આઈ કુડ લિવ યુ, માય લવ, બટ માય હાર્ટ ઈઝ અ મૅસ." 

કુહાડ આ ગાય છે ત્યારે તેના સ્વરમાં આશા અને નિરાશા વચ્ચે ઝોલા ખાતું કંપન અનુભવાય છે.  "માય ડૅઝ ધૅય બિગિન વિથ યૉર નૅમ,  નાઇટ્સ ઍન્ડ વિથ યૉર બ્રિથ."

તેમણે ચાર વર્ષ અગાઉ કૉન્સર્ટમાં ગાવાનું શરૂ કર્યું હતું અને થોડા જ સમયમાં તેઓ લોકો પર છવાઈ ગયા. તેઓ કહે છે, "એક વખત શો દરમિયાન કોઈએ આ ગીત અગાઉ સાંભળ્યું નહોતું. મને પ્રચંડ પ્રતિસાદ મળ્યો. મને લાગ્યું, 'ઓકે, આ ગીત બહુ મહત્ત્વનું સાબિત થવાનું છે." 

આ સફળતાથી પ્રેરિત થઈને તેમણે 'કૉલ્ડ/મૅસ'ની આસપાસ છ ટ્રૅકની સોંગ-સાઇકલ રચી. આ ગીતો એક EP(ઍક્સટેન્ડેડ પ્લે, જે એક મિની-આલ્બમ પ્રકારનું હોય છે) માટે રચવામાં આવ્યાં હતાં.

તેઓ કહે છે, "આ બધાં ગીતોમાં એ જ સંબંધની વાત કરવામાં આવી હતી જેમાં હું સંકળાયેલો હતો. તેથી તેની શરૂઆત એક આશાભર્યા પ્રેમના ગીતથી થાય છે અને અંતે તેમાં હૃદયભગ્ન થાય છે."

'ભારત માટે એક સિદ્ધિ'

પ્રતીક કુહાડ

ઓબામાએ આ ગીતનો ઉલ્લેખ કર્યો તે પહેલાં જ અનેક... \n\nમને ઉપરના લેખ માટે સારું શીર્ષક આપો.
પ્રતીક કુહાડ : બરાક ઓબામા પણ જેમના ગીતના ચાહક છે તે સંગીતકાર